Aarhus Inside

Yoga og velvære i Badeanstalten
2025-11-02 17:00 - 19:30 (Europe/Copenhagen) | Badeanstalten Spanien, Spanien 1, Aarhus C, 8000, Denmark
Få vækket sanserne og kom helt ned i gear, når Badeanstalten Spanien inviterer til yoga og velvære den første søndag i måneden.
Aftenen starter med 55 minutters yoga på bassinkanten i svømmehallen, hvor roen breder sig, mens vandet danner kulisse. Herefter kan du skifte til badetøj og nyde Grossererbadets faciliteter: varme dampbade, sauna, massagebassin – eller en rolig svømmetur i bassinet.
Der er også mini-gus med duft på saunaovnen samt snacks og kolde drikkevarer, som fuldender oplevelsen. Du kan vælge at tage alene afsted eller invitere veninden, kæresten eller hele venneflokken med – her er plads til både fællesskab og selvforkælelse.
Program:

17.00-17.55: Yoga i svømmehallen
17.55-19.00: Fri adgang til Grossererbadet og svømmehallen
19.00-19.30: Omklædning og bad

Praktisk:

Tidspunkt: kl. 17.00–19.30
Pris: 180 kr. pr. person
Varighed: 2,5 time

Medbring badetøj, håndklæde og hængelås til skabet. Yogamåtter kan lånes, men du er også velkommen til at tage din egen med.
Billedet er AI-genereret og skabt for at formidle stemningen til eventet.

Din sovende intelligens – Michael Rohde
2025-11-03 19:00 - 21:00 | Hermans, Skovbrynet 5, Aarhus, 8000, Denmark
Oplev et fascinerende foredrag med drømmeforsker Michael Rohde, der giver dig et nyt perspektiv på dine natlige drømme. Du lærer, hvordan drømme kan give dig vigtig viden om dit mentale og fysiske helbred, og hvordan du kan bruge dem til personlig udvikling. Michael præsenterer videnskaben bag drømme og deres betydning på en underholdende og letforståelig måde.
Drømme som kilde til indsigt
Hvorfor drømmer vi, at vi falder, eller at vores tænder falder ud? Michael Rohde forklarer, hvordan vores mest almindelige drømme afspejler vores indre tilstande, og hvordan vi kan bruge dem som en intuitiv guide til at forstå os selv bedre.
Drøm dig i live – kreativitet og sundhed
Vidste du, at drømme kan afsløre tidlige tegn på stress eller sygdom? Eller at flere store opfindelser er blevet til i drømme? Michael viser, hvordan vi kan lære at huske og tolke vores drømme for at styrke vores kreativitet og helbred. Foredraget er også for dig, der normalt ikke husker dine drømme – det kan nemlig læres!
Om Michael Rohde
Michael Rohde er forsker, forfatter og drømmeekspert med fokus på ubevidst intelligens. Han er uddannet cand.merc. fra CBS og har en bachelor i psykologi fra Lund Universitet. Derudover er han medlem af International Association for the Study of Dreams (IASD).
Praktisk information
Billetpris: Fra 299 kr. (ekskl. gebyr)
Foto: PR Foto Tivoli Friheden/Hermans

Clueless: 30-års jubilæum i Aarhus Bio
2025-11-04 19:00 - 21:30 | Aarhus Bio, Sankt Knuds Torv 15, Aarhus C, 8000, Denmark
30 år?! “Ugh, as if!”
Gør dig klar til en aften fyldt med 90’er-nostalgi, når kultklassikeren Clueless vender tilbage til det store lærred i anledning af filmens 30-års jubilæum.
Med Alicia Silverstone i det ikoniske gule sæt, Brittany Murphy og Paul Rudd i de uforglemmelige roller bliver du taget direkte tilbage til Beverly Hills High School, hvor Cher regerer over den populære klike – lige indtil den nye pige Tai vender det hele på hovedet.
Tirsdag den 4. november kan du genopleve filmen, replikkerne og stilen, der definerede en hel generation.
Foto: Pressefoto Nordisk Film Biografer

The Sanjay Shah Shitshow – Teater Svalegangen
2025-11-04 19:30 - 2025-11-08 22:00 | Teatret Svalegangen, Rosenkrantzgade 21, Aarhus, 8000, Denmark
Hvordan kunne én mand narre den danske stat for svimlende 12,7 milliarder kroner? Og hvad siger det om vores egen moral?
The Sanjay Shah Shitshow er en vild, humoristisk og højaktuel forestilling, der blander satire, journalistik og musik. Med SKATs udbytteskandale som bagtæppe kaster Ina-Miriam Rosenbaum sig ud i en tour de force, hvor hun spiller alle roller: medarbejdere i SKAT, udenlandske aktionærer, politikere – og selve Sanjay Shah. Ved hendes side leverer trommeslager Emil de Waal rytmen til et show, der balancerer mellem stand-up, dokumentar og drama.
Resultatet er en skarp og tankevækkende forestilling, der både underholder og konfronterer publikum med etiske dilemmaer: Snylter vi alle lidt, når ingen kigger?
Efter hver forestilling inviteres publikum til aftertalk med moderator Sofie Buch Hoyer og en særlig gæst. Her foldes historien ud med debat om demokrati, tillid og de skjulte sprækker i vores samfund.
Praktisk

Sted: Ny Sal
Tid: Kl. 19.30 (lørdag kl. 16.00)
Varighed: 85 min. (+ aftertalk 40 min.)
Pris: 240 kr. / Studerende & under 25 år: 75 kr. (+ 15 kr. gebyr)

Medvirkende: I-M Rosenbaum, Emil de Waal
Instruktion: Ina-Miriam Rosenbaum, Niels Ellegaard
Tekst: Kristian Halken
Scenografi & videodesign: Signe Krogh
Produceret af Off Off/Produktion v/ Ina-Miriam Rosenbaum
Foto: Pressefoto Svalegangen

THIS – Future of Media & Content Festival
2025-11-05 - 2025-11-06 | Bruuns Galleri, M. P. Bruuns Gade 25, Aarhus C, 8000, Denmark
To dage i november fyldes Aarhus med samtaler om fremtidens medier, serier og musik. THIS er festivalen, hvor internationale profiler og nordiske talenter deler indsigter, cases og inspiration.
Programmet er kurateret i tre spor:
THIS CONFERENCE om medier, indhold, streaming, spil, lyd og teknologi
THIS SERIES om fortællinger, tendenser og netværk i seriebranchen
THIS MUSIC om lyd, soundtracks og publikumsadfærd
Alt foregår i Vue i Bruuns Galleri – midt i Aarhus, tæt på stationen, street food og byens puls. Det er kompakt, intenst og fyldt med muligheder for at netværke på tværs af branchen. Her mødes kreative kræfter, beslutningstagere og nye talenter i et tæt, inspirerende miljø, hvor idéer hurtigt kan blive til fremtidige projekter.

Praktisk:

Sted: Vue, Bruuns Galleri
Billetpris: 150–1.500 DKK ex. moms afhængigt af billettype

Roberta’s X Illusionist: Magi med Kaare Rugsted
2025-11-05 18:00 - 20:00 | Roberta’s Society, Møllegade 3A, Aarhus, 8000, Denmark
Mandag den 15. september kan du opleve en aften, der får selv den mest jordnære til at tabe kæben. Kaare Rugsted er lokal tryllekunstner med over 10 års erfaring – og han har en særlig evne til at få voksne til at måbe som børn.
Glem alt om klassiske trylleshows. Her er der tale om en intens blanding af korttricks, tankelæsning og magi, pakket ind i humor, nærvær og en god portion charme. Det er en aften, hvor publikum samles om forundringen – og grinene – uanset alder og baggrund.
Dørene åbner kl. 17.30, baren er klar fra start, og magien begynder kl. 18.00. Showet varer cirka 1 time og 15 minutter, så kom i god tid, find din plads og gør dig klar til at blive forbløffet.
Praktisk:

Tid: Kl. 18.00–20.00
Pris: 150 kr. + 9,52 kr. gebyr
Varighed: Ca. 1 time og 15 minutter

Foto: Pressefoto Roberta’s Society

P-floyd in concert – En hyldest til Pink Floyd
2025-11-05 20:00 - 22:00 | Hermans, Skovbrynet 5, Aarhus, 8000, Denmark
Oplev et spektakulært show, når P-Floyd indtager scenen med deres unikke fortolkninger af Pink Floyds ikoniske musik. Med over 20 års erfaring og en imponerende række af udsolgte koncerter i Skandinavien har P-Floyd etableret sig som et af de mest anerkendte Pink Floyd tribute-bands. Deres koncerter er kendt for at levere både musikalsk præcision og visuel magi med episke lyd- og lysproduktioner.
En oplevelse ud over det sædvanlige
P-Floyds kærlighed til musikken skinner igennem i hver eneste tone, og deres evne til at forny og overraske gør hver koncert til noget helt særligt. Publikum kan se frem til en aften fyldt med gåsehud, hvor sjælen og essensen af Pink Floyds musik bevares, samtidig med at nye, betagende arrangementer præsenteres.
Et anerkendt live-band
P-Floyd har modtaget stor anerkendelse, bl.a. prisen som Årets Live Act ved Dalecarlia Music Awards efter deres storslåede koncerter i det legendariske Dalhalla. For Pink Floyd-fans er dette show en chance for at genopleve magien og storheden i et band, der har sat uudslettelige spor i musikhistorien.
Medvirkende musikere

Jan Stumsner – Guitar
Hans Lundin – Lead vokal og guitar
Mats Nilsson – Keyboard og vokal
Håkan Norlin – Keyboard
Peter Holmstedt – Bas
Klas Anderhell – Trommer
Thomas Alm – Saxofoner
Marica Lindé – Backing og lead vokal
Therese Heckscher – Backing og lead vokal

Praktisk information
Billetpris: Fra 465 kr. (ekskl. gebyr)
Foto: PR Foto Tivoli Friheden/Hermans

RENAY live på VinDanmark
2025-11-05 20:00 - 22:00 | VinDanmark, Kystpromenaden 2, Aarhus, 8000, Denmark
Glem alt om strømlinet mainstream. Når RENAY indtager VinDanmark den 5. november 2025, er det med en lyd, der smelter sjæl, funk og varme sammen i én intens og autentisk koncertoplevelse. Han er blevet kaldt Danmarks bedst bevarede hemmelighed – men efter denne aften vil du vide hvorfor han burde være alles.
Med en stemme, der trækker tråde til Stevie Wonder, Bill Withers og den gyldne amerikanske soultradition, leverer Renay noget, der ikke bare føles anderledes – det føles ægte. Han synger, som om han mener hvert ord. Og det gør han.
Renay Nielsen har allerede rundet flere millioner streams og været en del af et utal af musikalske samarbejder, men det er live, at magien for alvor folder sig ud. Her giver han alt. Ikke som en provokatør, men som én, der vil være der i musikken – sammen med publikum – og lade både varme, groove og nærvær strømme ud gennem hver tone.
Med sig har han et topklasse-band bestående af unge musikere, du måske allerede har hørt sammen med Andreas Odbjerg, Mads Langer eller Jonah Blacksmith – men her får du dem i en ny, soulet konstellation, der kan få selv november til at føles som L.A.-nætter.
Kom og oplev det selv. Intimt, levende og fuld af sjæl.
Praktisk:

Tid: Dørene åbner kl. 19.00, koncertstart kl. 20.00
Billetpris: 175 kr. + gebyr

Foto: Pressefoto Train

Smykkekursus: Lær at støbe i sølv med sandstøbning
2025-11-06 17:00 - 21:00 | Godsbanen, Karen Wegeners Gade 8, Aarhus, 8000, Denmark
Nu kan du dykke ned i den ældgamle teknik sandstøbning på Tekstil- og Serigrafiværkstedet. Her lærer du at tage et aftryk af en model i sand, smelte sølv og støbe din egen ring eller et personligt vedhæng.
Kurset giver dig en trin-for-trin introduktion til processen og de nødvendige værktøjer, så du kan forvandle dit støb til et færdigt smykke. Undervejs får du individuel sparring til netop dit projekt, og du får mulighed for at arbejde videre med dit smykke i værkstedet.
Efter kurset kan du få adgang til Smykkeværkstedet og fortsætte arbejdet med de teknikker, du har lært.
Underviser: Louise Andersen
Max. deltagere: 5 (eksklusivt hold)
Praktisk:

Tid: Kl. 17.00 – 20.40
Sted: Tekstil- og Serigrafiværkstedet (indgang via Kjeld Tolstrups Gade 5)
Pris: 950 kr. + materialer (ca. 300 kr.)
Aldersgrænse: Min. 16 år (under 18 år kun ifølge med betalende voksen)
Sprog: Dansk (kræves af hensyn til sikkerhed og undervisning)

Oplev glæden ved at skabe dine egne smykker med sandstøbning – en teknik, der forener tradition og håndværk med dit helt personlige udtryk.

Sandhedsministeriet – foredrag med Vincent F. Hendricks
2025-11-06 19:00 - 21:00 | Dokk1, Hack Kampmanns Plads 2, Aarhus, 8000, Denmark
Hvem bestemmer, hvad der er sandt i en digital tidsalder, hvor opmærksomhed er hård valuta? I dette aktuelle og tankevækkende foredrag sætter filosof og debattør Vincent F. Hendricks fokus på tech-giganternes voksende magt over vores virkelighedsopfattelse.
Ud fra analyser af fænomener som fake news, selfies og algoritmisk styret indhold viser Hendricks, hvordan sociale platforme i dag former vores opfattelse af sandhed, skønhed og moral. Internettet skulle være en demokratisk arena for viden og debat – men er i stigende grad blevet styret af platformenes jagt på profit og opmærksomhed.
Foredraget bygger på bogen Sandhedsministeriet, som Hendricks har skrevet sammen med digital medieekspert Camilla Mehlsen. Her fremlægges et skarpt og nødvendigt opgør med den måde, vores digitale virkelighed bliver styret og solgt – og et bud på, hvordan vi kan genvinde en mere oplyst offentlighed.
En aften for alle, der interesserer sig for demokrati, digital adfærd og fremtidens offentlige samtale.
Praktisk:

Sted: Dokk1, Store Sal
Billetpris: 195 kr
Varighed: Kl. 19.00–21.00

Foto: Pressefoto Steen Andersen

Hold balancen - nyd livet! – Karen-Marie Lillelund
2025-11-06 19:00 - 21:30 | Hermans, Skovbrynet 5, Aarhus, 8000, Denmark
Livet er ikke en generalprøve med døden som premiere, men alligevel ræser vi ofte afsted uden at nyde turen. Med sit nye foredrag Hold balancen – nyd livet! inviterer Karen-Marie Lillelund dig til en underholdende og inspirerende aften, hvor hun med sin karakteristiske humor giver dig et kærligt skub til at leve livet fuldt ud. Uden løftede pegefingre, men med masser af grin, sætter hun fokus på at finde balancen mellem kærlighed, karriere, familie og sundhed.
En aften fyldt med humor og livsglæde
Karen-Marie er kendt for sin evne til at kombinere humor med inspirerende budskaber. Hendes mål er klart: At vise, hvordan grin og livsglæde kan gøre hverdagen både lettere og sjovere. Du kan forvente et foredrag, der både får dig til at tænke og grine – måske endda af dig selv.
Om Karen-Marie Lillelund
Som en af Danmarks mest efterspurgte foredragsholdere har Karen-Marie Lillelund to gange vundet titlen som Danmarks bedste foredragsholder. Hun er desuden forfatter til flere bøger om humor og kendt for at bruge latter som et redskab til at styrke menneskelige relationer og kommunikation.
Praktisk information

Billetpris: Fra 325 kr. (ekskl. gebyr)
Varighed: Cirka 90 minutter

Foto: PR Foto Tivoli Friheden/Hermans

SERIES AWARDS 2025: Rød løber, store serier og Peter Mygind
2025-11-06 19:30 - 22:00 | Bruuns Galleri, M. P. Bruuns Gade 25, Aarhus C, 8000, Denmark
Oplev årets store seriebegivenhed, når SERIES AWARDS løber af stablen i Aarhus torsdag den 6. november. Det bliver en aften med stjernestøv, spænding og kærlighed til serier – og du er inviteret med.
For femte gang fejres det bedste inden for nordisk serieproduktion med et dedikeret prisshow, der hylder stærke fortællinger, uforglemmelige karakterer og banebrydende tv. Værten er skuespiller Peter Mygind, som bringer både charme, erfaring og seriensjæl med sig fra roller i blandt andet Borgen, Anna Pihl og Sommerdahl.
Priserne uddeles i 11 kategorier – og det er ikke kun fagjuryen, der bestemmer. Publikum er nemlig med til at kåre vinderen af den eftertragtede Aarhus Seriepris, hvor alle de nominerede er i spil.
Aftenen byder på glamourøs stemning, dygtige skuespillere, kloge ord og måske endda et par overraskelser. Så hvis du elsker serier – og gerne vil mærke magien helt tæt på – er det her, du skal være.
Sted: Vue, Bruuns Galleri, Aarhus C
De nominerede til SERIES AWARDS 2025
Bedste Krimiserie

Legenden – Profile Pictures, Netflix
OXEN II – SF Studios Productions, TV 2
Reservatet – Uma Film, Netflix

Bedste Miniserie

Generationer – DR Drama, DR
Løgnen – Nordisk Film Production, TV 2
Reservatet – Uma Film, Netflix

Bedste Fortløbende Serie

Carmen Curlers III – DR Drama, DR
Klovn X – Nutmeg Productions, TV 2
Sommerdahl VI – Sequoia Global Alliance, TV 2

Bedste Skuespilpræstation

Afshin Firouzi – Legenden (Profile Pictures, Netflix)
Danica Curcic – Reservatet (Uma Film, Netflix)
Iben Hjejle – Løgnen (Nordisk Film Production, TV 2)
Maria Rossing – Carmen Curlers III (DR Ung, DR)
Morten Hee Andersen – Carmen Curlers III (DR Ung, DR)

Talentprisen

Clara Dessau – Legenden (Profile Pictures, Netflix)
Excel Busano – Reservatet (Uma Film, Netflix)
Julian Brix – Tidsrejsen II (DR Drama, DR)
Milan Ganesan – Familier i Norden (Forty Five Films, TV 2 Østjylland)
Tessa – Løgnen (Nordisk Film Production, TV 2)

Bedste Instruktion

Samanou Acheche Sahlstrøm & Kasper Barfoed – Legenden (Profile Pictures, Netflix)
Louise N.D. Friedberg – Løgnen (Nordisk Film Production, TV 2)
Per Fly – Reservatet (Uma Film, Netflix)

Bedste Manuskript

Lars K. Andersen, Per Daumiller & Dunja Gry Jensen – Danefæ (Uma Film, TV 2)
Karina Dam & Mie Skjoldemose – Løgnen (Nordisk Film Production, TV 2)
Ingeborg Topsøe, Ina Bruhn & Mads Tafdrup – Reservatet (Uma Film, Netflix)

Bedste Serie

Danefæ – Uma Film, TV 2
Løgnen – Nordisk Film Production, TV 2
Reservatet – Uma Film, Netflix

Best Nordic Series

Nepobaby – Eldorado Content Club, TV 2 (Norge)
To Cook a Bear – Anagram Sweden & Helsinki filmi, The Walt Disney Company (Sverige)
Whiskey on The Rocks – Humanoids Group, Skyverse & Paprika Studios, The Walt Disney Company & SVT (Sverige)

Bedste Dokumentarserie

Balladen om Kolonihaven – de sidste vers – Kompagniet, TV 2
Kampen om Pusher Street – GODT Media, HBO Max / Warner Bros. Discovery
Scooter Boys – Frau Film & Forstad Productions, DR

Aarhus Seriepris – Publikumsprisen

Carmen Curlers III – DR
Danefæ – TV 2
Familier i Norden – TV 2 Østjylland
Generationer – DR
Klovn X – TV 2
Legenden – Netflix
Løgnen – TV 2
OXEN II – TV 2
Reservatet – Netflix
Sommerdahl VI – TV 2
Tidsrejsen II – DR
Tidsrejsen – Arven efter Drago – DR

Gin og Tonic Festival 2025
2025-11-07 14:00 - 2025-11-08 21:00 | Ridehuset, Vester allé 1, Aarhus, 8000, Denmark
Den 7. og 8. november 2025 omdannes Ridehuset i Aarhus til et paradis for gin-entusiaster, når Gin & Tonic Festival byder velkommen til en verden af smagsoplevelser. Oplev et bredt udvalg af både lokale og internationale gins kombineret med de bedste tonics.
Ved indgangen får du dit eget festivalglas, som du kan tage med rundt til de mange stande, hvor der venter gratis smagsprøver. Der vil også være mulighed for at købe gin og tonic til særlige festivalpriser.
For en ekstra eksklusiv oplevelse kan du opgradere til en VIP-billet, der giver adgang til cocktailbaren med gratis gin-baserede cocktails samt gratis garderobe.
Praktisk:
Fredag den 7. november 2025
Billetpriser: Standard fra 245,00 kr.
Billetpriser: VIP fra 365,00 kr.
Tidspunkt: 14:00 – 17:00
Tidspunkt: 18:00 – 21:00
Lørdag den 8. november 2025
Tidspunkt: 14:00 – 17:00
Tidspunkt: 18:00 – 21:00
Billetpriser: Standard fra 345,00 kr.
Billetpriser: VIP fra 495,00 kr.
Vi tilbyder to forskellige billettyper til Gin og Tonic Festivalen:
Standardbillet: Dette inkluderer gratis smagsprøver på de mange fantastiske Gin & Tonic-produkter på festivalen.
VIP-billet: Med denne billet får du gratis Gin & Tonic, samt adgang til vores eksklusive VIP-område, hvor du kan nyde gratis gin-cocktails.

Rasmus Walter intim ekstrakoncert i Skt. Lukas Kirke
2025-11-07 17:00 - 18:30 | Skt. Lukas Kirke, Sankt Lucas Kirkeplads 1, Aarhus C, 8000, Denmark
Efter stor efterspørgsel er Rasmus Walter klar med en ekstra koncert i de smukke omgivelser i Skt. Lukas Kirke den 7. november kl. 17.00. Her kan du opleve ham helt tæt på i et akustisk format, hvor både nye og velkendte sange får nyt liv i intime og nærværende rammer.
Med albummet Glem Alt Om I Går fra sommeren 2024 i bagagen inviterer Rasmus Walter publikum ind i sit musikalske univers, hvor ærlige tekster, stærke melodier og personlig fortælling smelter sammen. Han har gennem årene leveret radiohits som Endeløst, Verden i Stå og Dybt Vand, og hans stemme og guitar står skarpt i de akustiske versioner.
Koncerten bliver en rejse gennem nye sange og gamle favoritter, leveret i øjenhøjde og med plads til både stilhed og smil. Med en pause undervejs og siddepladser til alle skabes der rum for fordybelse, eftertanke og fællesskab.
Det bliver en stemningsfuld eftermiddag i selskab med en af Danmarks mest nærværende musikere.
Praktisk:

Billetpris: DKK 285,- (+ gebyr)
Varighed: Ca. 1,5 time inkl. pause
Døre åbner: Kl. 16.00
Koncertstart: Kl. 17.00

Foto: Pressefoto by EMST

J-dag i Den Gamle By – Jazz og julebryg
2025-11-07 18:00 - 21:00 | Den Gamle By, Viborgvej 2, Aarhus, 8000, Denmark
Når mørket falder på, og lygterne tændes i de gamle gader, kan du opleve J-dag i helt særlige rammer. Den Gamle By markerer dagen, hvor årets julebryg frigives – og du kan være med, når stemningen breder sig under byens tage.
Aftenen byder på jazztoner, hyggeligt samvær og selvfølgelig kold julebryg tappet direkte fra hanen. Det bliver en stemningsfuld start på november og på årets juletraditioner.
Praktisk:

Pris: 99 kr. inkl. en øl eller vand
Årskortholdere med ledsagere behøver ikke reservere billet
Kl. 18.00 – 21.00

Foto: Pressefoto Den Gamle By

Rune Klan – Idiot: Magi, humor og livets store valg
2025-11-07 19:00 - 2025-11-08 21:30 | Musikhuset Aarhus, Thomas Jensens Allé 2, Aarhus, 8000, Denmark
Hvordan træffer man de rigtige valg i livet? Findes der overhovedet en rigtig og forkert vej? Og hvad sker der, hvis man ender med at vælge forkert?
I sit nye show Idiot tager Rune Klan publikum med på en sjov, tankevækkende og magisk rejse gennem livets store og små beslutninger. Med sin unikke blanding af stand-up og trylleri leverer han en aften fyldt med humor, overraskelser og refleksioner over livets mange valg.
Oplev Rune Klans karakteristiske charme og finurlige tilgang til hverdagen, når han i Idiot kombinerer skarpe jokes, imponerende tryllerier og en historie, der sætter tankerne i gang.
Praktisk

Sted: Musikhuset Aarhus, Lille sal
Billetpris: 400 kr.
Varighed: Ca. 1 time og 15 minutter

Foto: Presse Musikhuset

The Sandmen fejrer 40 år med koncert på TRAIN
2025-11-07 20:00 - 22:00 | Train, Kalkværksvej 13, Sydhavnen, Aarhus C, 8000, Denmark
Den 7. november 2025 inviterer TRAIN til en energifyldt aften med The Sandmen, der fejrer 40 år på den danske rockscene. Med et spritnyt album i bagagen går bandet på scenen for at levere en intens koncertoplevelse, hvor både nye og gamle numre får lov at folde sig ud.
Praktisk information:

Pris: 300 kr. (+ gebyr)
Dørene åbner kl. 19.00 – koncertstart kl. 20.00

Nyt album: Hvis jeg nogensinde dør
The Sandmen fejrer jubilæet med deres 10. studiealbum og tredje album på dansk, Hvis jeg nogensinde dør, der udkommer den 7. marts. Albummet bygger videre på succesen fra Himmelstormer (2019) og tager bandet endnu længere ud – eller måske snarere ind – i musikken.
Indspillet live i studiet og uden kompromiser, er det en plade fuld af nerve, energi og nyskabelse. Som bandet selv siger:
“Vi står på en lang tradition af rock’n’roll, men det fanger os først rigtigt, når musikken bliver til noget helt nyt. Hvis jeg nogensinde dør er knivskarpt og fuld af blødhed – vi har ladet intuitionen styre og fulgt én regel: No rules!”
Albummet er skabt i The Sandmen’s eget studie Freedom Factory, produceret i samarbejde med Stefan Moulvad og mixet af Micke Herrström.
Foto: Pressefoto Train

Pede B på VoxHall: Freestylemester og hitmager i topform
2025-11-07 20:00 - 22:00 | VoxHall, Vester Allé 15, Aarhus, 8000, Denmark
Er du klar til en aften med beats, bars og bragende energi? Når Pede B rammer VoxHall, er det med både nyt materiale og gamle klassikere i bagagen – og som altid med en sceneoptræden, der balancerer perfekt mellem publikumskontakt, improvisation og intensitet.
Pede B har i næsten to årtier været et fyrtårn i dansk rap. Med tre danmarksmesterskaber i freestylerap og et prisvindende bagkatalog har han opnået noget, de færreste gør: At være både folkelig og kompromisløs. Og han står ikke stille.
Hans nyeste konceptalbum 28 DAGE EFTER bliver udgivet dag for dag i løbet af februar 2025 – én sang om dagen, 28 numre i alt. En kreativ udgivelsesstrategi, der udfordrer normerne og viser, hvorfor Pede B stadig sætter dagsordenen i dansk musik.
På scenen venter en eksplosion af rytmer, rim og rå karisma. Pede B byder på showmanship i verdensklasse, masser af nærvær og ikke mindst freestyle, som kun han kan levere det – skarpt, sjovt og spot on.
Praktisk:

Tid: Døre åbner kl. 19.00
Koncertstart kl. 20.00
Billetpris: 200 kr.

Foto: Pressefoto VoxHall

STOLT – en musikalsk mosaik af Danmark og det menneskelige
2025-11-07 20:00 - 22:00 | Musikhuset Aarhus, Thomas Jensens Allé 2, Aarhus, 8000, Denmark
Hvad vil det sige at være dansk – i dag? I Folketeatrets storladne og sanselige musikforestilling STOLT møder du et Danmark, du både kender og aldrig har set før. Med sang, kostumer og fortællinger fra hele landet folder forestillingen sig ud som et kalejdoskop af identitet, længsel, håb og fællesskab – og en klar opfordring til at være stolt af netop dig og det, du kommer fra.
STOLT er inspireret af Nicholas Nybros farverige og moderne fortolkninger af folkedragten. I scenografien bliver de til levende billeder af dansk mangfoldighed og kulturarv, sat i bevægelse af musik skabt af Katrine Muff og Lone Hørslev – to af Danmarks stærkeste stemmer, når det kommer til poesi og nærvær i lyd og ord.
Forestillingen rummer både det poetiske og det politiske, det nære og det historiske. Vi møder mennesker, der kæmper, drømmer og længes. Mennesker, der søger forbindelser – til steder, traditioner og hinanden.
Med Niels Erling som instruktør og et stærkt ensemble bestående af bl.a. Niels Ellegaard, Sharon Kumaraswamy og Wahid Sui, bliver STOLT en visuel og musikalsk teateroplevelse, der rører og samler – og som du sent vil glemme.
En musikalsk kærlighedserklæring til Danmark – og til os alle.
Praktisk:

Sted: Store sal
Billetpris: 295-395 kr.
Varighed: Ca. 1 time og 50 minutter inkl. pause

Medvirkende:
Niels Ellegaard, Johannes Lilleøre, Sharon Kumaraswamy, Tue Lunding, Wahid Sui og Emma Cæcilie Kristensen
Pressefoto: Musikhuset Aarhus

Vinkoncert med Aros Guitar Duo
2025-11-08 19:30 - 21:30 | Elværket Åbyhøj, Thorsvej 4, Åbyhøj, 8230, Denmark
Kan en vin opleves som et kunstværk? Det mener Aros Guitar Duo – og til denne koncert får du lov til at smage og lytte dig frem til svaret.
Aros Guitar Duo skruer op for sanseligheden og inviterer til en mindful og ekstravagant aften, hvor klassisk musik og vin mødes i en stemningsfuld oplevelse. Fem nøje udvalgte vine fra Bichel Vine matches med fem klassiske musikværker, spillet live af Mikkel Egelund Nielsen og Simon Wildau. Duoen introducerer hver vin, inden tonerne folder sig ud – så du kan fordybe dig i samspillet mellem smag og lyd.
Aros Guitar Duo har siden 2009 begejstret publikum med deres virtuose guitarspil og nyskabende koncertformater. De har uropført værker, modtaget priser og skabt projekter, der bryder grænserne for, hvordan klassisk musik kan opleves. Denne aften er endnu et eksperiment – et møde mellem vin og musik, hvor noget helt nyt kan opstå.
Praktisk:

Tid: Kl. 19.30–21.30 (dørene åbner 30 min. før)
Billetpris: 225 kr. for medlemmer / 250 kr. for ikke-medlemmer – inkl. 5 glas vin fra Bichel Vine

Foto: Pressebillede Elværket

Club30 Party med Båndsalat og DJ
2025-11-08 19:30 - 23:30 | The Ballroom, Ny Banegårdsgade 51-53, Aarhus C, 8000, Denmark
Er du klar til en aften, hvor dansegulvet aldrig står stille? Lørdag den 8. november bliver The Ballroom fyldt med energi, når Båndsalat går på scenen.
Bandet er kendt som et af Danmarks mest festlige partybands – med fem årtiers største hits pakket ind i et show, der oser af spilleglæde, charme og et glimt i øjet. Med to stærke forsangere og et velspillende band i ryggen er der garanti for, at publikum bliver revet med fra første tone.
Efter koncerten fortsætter festen med DJ, så du kan danse natten lang i Club30-stemning.
Praktisk:

Tid: Kl. 19.30 – 01.00
Pris: 150 kr.

Dahlin inviterer til intim akustisk aften på VinDanmark
2025-11-08 20:00 - 22:00 | VinDanmark, Kystpromenaden 2, Aarhus, 8000, Denmark
Der er lagt op til en særlig musikoplevelse, når Dahlin indtager VinDanmark den 8. november. Med kun sin pianist ved sin side og et akustisk setup helt uden filter, er det her, hendes sange for alvor kommer tæt på.
Dahlin, eller Marie Dahl Jakobsen, slog for alvor igennem med sangen Boycut, der både vandt KarriereKanonen og blev P3s Ugens Uundgåelige. Siden har hun bevæget sig gennem musiklivet med ro og styrke, og hendes ærlige og melodiske univers har fundet vej til mange lyttere.
Til denne koncert kan publikum forvente nærvær i sin reneste form. Musikken bliver præsenteret, som den blev skabt – enkel, rørende og ægte. Dahlin beskriver selv formatet som det mest personlige, hun nogensinde har delt med sit publikum.
Det bliver en aften, hvor man lytter med hjertet. Hvor man kan læne sig tilbage og mærke hver eneste tone.
Praktisk:

Billetpris: DKK 185,- (+ gebyr)
Varighed: Ca. 1,5 time
Døre åbner: Kl. 19.00
Koncertstart: Kl. 20.00

Foto: Pressefoto VinDanmark

When Saints Go Machine live på TRAIN
2025-11-08 20:00 - 22:00 | Train, Kalkværksvej 13, Sydhavnen, Aarhus C, 8000, Denmark
Når When Saints Go Machine indtager TRAIN den 8. november, er det med både noget velkendt og noget helt nyt. Den anmelderroste trio, der i over 15 år har bevæget sig i spændingsfeltet mellem elektronisk pop, indie og eksperimenterende lydflader, er klar med en ny turné – og en ny lyd.
Med Co-Star har bandet skruet ned for elektronikken og åbnet op for en mere organisk og psykedelisk popstemning. Her får melodier og stemninger lov til at ånde på en ny måde, mens Nikolaj Vonsilds karakteristiske vokal fortsat står i centrum. Sangene kredser om relationer, længsel og den smerte, vi nogle gange ikke kan undgå – men heller ikke kan være foruden.
Efter en sommer med femstjernede festivaloptrædener og stor international opmærksomhed på dobbeltsinglen Chainsaw / Trying, er bandet nu i gang med deres syvende album. Men inden det udkommer, tager de på turné og lover en sanselig totaloplevelse, hvor lyd og visuals går hånd i hånd.
Glæd dig til en koncert, der samler trådene fra hele bandets karriere – og samtidig peger frem mod nye horisonter. Det bliver nærværende, smukt og intenst.
Praktisk:

Billetpris: DKK 275,- (+ gebyr)
Varighed: Ca. 1,5 time
Døre åbner: Kl. 19.00
Koncertstart: Kl. 20.00

Foto: Pressefoto Fotograf Petra Kleis

Pauline på VoxHall: Poetisk pop med fællessangspotentiale
2025-11-08 20:00 - 22:00 | VoxHall, Vester Allé 15, Aarhus, 8000, Denmark
Nogle musikere sniger sig ind. Andre rammer dig som en bølge. Pauline gør begge dele. Med en stemme, der balancerer det sarte og det storladne, og tekster, der føles som små åbne breve, har hun på få år sat sig tungt på den danske popscene.
Hun slog for alvor igennem med debutsinglen Ny Og Næ – en sang, der ramte både radiofladen og hjertekulen, og siden har hun bygget videre med et stærkt katalog af sfæriske, poetiske popsange. Hendes samarbejde med Burhan G på Sommer i december viste en ny side af hendes lyd, men altid med samme varme og nærvær i udtrykket.
Efter en udsolgt intimturné i 2023 er Pauline nu klar til at tage det næste skridt: At lade sangene folde sig ud i større rum og møde publikum i fællessang og fælles følelser. Glæd dig til en aften, hvor følelserne får lov at flyde frit, og hvor musikken samler os om det, vi alle længes efter: At føle os forbundet.
Praktisk:

Tid: Døre åbner kl. 20.00
Koncertstart kl. 21.00
Billetpris: 250 kr.

Foto: Pressefoto VoxHall

Julemarked i Folkehuset Ankersgade
2025-11-09 10:00 - 15:00 | Folkehuset Ankersgade, Ankersgade 21, Aarhus, 8000, Denmark
Oplev Byens Hyggeligste Julemarked i Folkehuset Ankersgade
Gør dig klar til en magisk dag med gratis entré til vores populære indendørs julemarked, fyldt med livekoncerter og sjove aktiviteter for børn.
Som traditionen foreskriver, inviterer vi til det mest stemningsfulde julemarked i byen, hvor over 60 stande tilbyder alt fra kunsthåndværk til husflid og julepynt. Her er der masser af muligheder for at starte dine julegaveindkøb, finde mandelgaven eller forkæle dig selv med noget særligt. Alle stande er udsolgt, så du kan forvente et bredt udvalg af unikke varer.
Herefter kommer julemanden og deler gratis godteposer ud til børn under 10 år.
Vores hyggelige café tilbyder hjemmelavede lækkerier og varme drikke til både børn og voksne til overkommelige priser, som kan nydes ved bordene i koncertområdet.
Vi ser frem til at byde dig og dine kære velkommen til en dag fyldt med julestemning, musik og hygge i Folkehuset Ankersgade.
Vi ses til byens mest stemningsfulde julemarked.
Koncertprogram for dagen:
Kl. 10.30 – 11.00 – Hårup Skoles Bigband (swing, funk, pop, rock)
Kl. 11.30 – 12.00 – Yellowman (danske folkeviser)
Kl. 12.30 – 13.00 – All Right ((let jazz til R&B til blues rock)
Kl. 13.30 – 14.00 – Jens Klit (pop)
Kl. 14.30 – 15.00 – bandet Wolik (melankolske melodier)

Kammerballetten – en intens symbiose af dans og klassisk musik
2025-11-09 15:00 - 17:00 | Musikhuset Aarhus, Thomas Jensens Allé 2, Aarhus, 8000, Denmark
Den moderne balletkunst folder sig ud i fuld flor, når Kammerballetten vender tilbage til Musikhusets Store sal med et nyt, stærkt program og dansere i absolut verdensklasse. Her møder koreografi og kammermusik hinanden i et æstetisk og følelsesmæssigt kraftfelt, der både udfordrer og bevæger publikum.
Årets program består af fire unikke værker, hvoraf ét har verdenspremiere i Aarhus. Samlet giver forestillingen et aktuelt og nuanceret billede af den moderne balletscene – fra det legende og sanselige til det dybt rørende og eksistentielle.
Program:
Samantha Lynch – Rascal (2024):
Et kraftfuldt og energisk værk om det uregerlige i menneskets natur, danset til Arvo Pärts smukke Spiegel im Spiegel.
Emma Portner – elephant (2024):
En rå og poetisk koreografi om styrke, sårbarhed og det usagte – skabt og danset af en af de mest markante koreografer i sin generation.
Jesse Callaert & Mikaela Kelly – Uden Titel (2025):
Verdenspremiere! Et meditativt, sanseligt og eksperimenterende værk, skabt specifikt til Kammerballetten og Musikhuset.
Paul Lightfoot – Suffer Little Children (2023):
Et stærkt og bevægende værk med afsæt i virkelighedens tragedier. Både sorgfuldt og smukt – og tilbage i Aarhus efter stor efterspørgsel.
Alle værker opføres af et internationalt ensemble med dansere fra Den Kongelige Ballet, Göteborg Opera og Nederlands Dans Teater – og ledsages live af nogle af Danmarks mest fremtrædende klassiske musikere.
En dybt sanselig og rørende forestilling, der løfter balletkunsten op i nutiden – og ind under huden.
Praktisk:
Sted: Store sal
Billetpris: 180–460 kr.
Varighed: Ca. 1 time og 50 minutter inkl. pause
Medvirkende:
Dansere: Mikaela Kelly, Jesse Callaert, Keren Leiman, Toon Lobach, Emma Portner, Sebastian Pico Haynes, Stephanie Chen Gundorph, Donnie Duncan
Musikere: Alexander McKenzie, Jacob La Cour, Niklas Walentin
Pressefoto: Musikhuset Aarhus

Jagten på plattenslagere og svindlere – med Jacob Kragelund
2025-11-10 19:00 - 21:00 | Dokk1, Hack Kampmanns Plads 2, Aarhus, 8000, Denmark
Hvordan afslører man Danmarks mest udspekulerede svindlere? Og hvad kræver det at konfrontere dem med et kamera i hånden? I dette medrivende foredrag tager journalist og tv-vært Jacob Kragelund dig med helt ind bag kulisserne på DR-programmet Kontant.
Gennem stærke og tankevækkende historier – og med klip fra både kendte og aldrig tidligere viste optagelser – løfter Jacob sløret for, hvordan redaktionen arbejder med de opsigtsvækkende afsløringer. Han fortæller om de moralske og personlige overvejelser, det kræver at gå tæt på mennesker, der lever af at bedrage andre. Og han deler sine erfaringer med konfrontationer, der ikke altid går som planlagt.
Foredraget er både underholdende og oplysende, og giver dig et unikt blik bag kameraet på et af DR’s mest hårdtslående programmer.
Praktisk:

Sted: Dokk1, Store Sal
Billetpris: 195 kr
Varighed: Kl. 19.00–21.00

Foto: Pressefoto Agnete Sclichkrull

En aften med Carolyne Kaddu Rasmussen
2025-11-10 19:00 - 21:00 | Hermans, Skovbrynet 5, Aarhus, 8000, Denmark
Glæd dig til en hjertevarm og livsbekræftende aften, når Carolyne Kaddu Rasmussen indtager scenen på Hermans i Tivoli Friheden med sit foredrag Omfavnet af et moderhjerte.
Med humor, nærvær og dybde deler Carolyne sine personlige fortællinger om moderskab, kvindeliv og mødet med Danmark – alt sammen fortalt med den ærlighed og varme, der har gjort hende elsket af danskerne gennem TV, bøger og podcasts.
Foredraget tager udgangspunkt i Carolynes rejse til Uganda efter en familietragedie i Danmark. Her begynder hun at udforske kvinderne i sin families historie – stærke, handlekraftige og sårbare kvinder, der har båret både sig selv og deres familier gennem livets udfordringer.
Aftenen handler om mod, kærlighed og de bånd, der forbinder os på tværs af generationer og kulturer. Du vil møde fortællinger om kvinder, der tager chancer, kører safari-rally og bryder normer – og om dem, der kæmper for at finde plads i et samfund, der ikke altid giver dem det.
Carolyne er født i Uganda, opvokset i Kenya og uddannet cand.cur. Hun er kendt fra TV 2-programmet “Helt Sort”, hvor hun medvirker sammen med sin søn Melvin Kakooza, og som medvært på podcasten “Soul Sisters” med Michèle Bellaiche.
En aften med Carolyne Kaddu Rasmussen er både rørende, sjov og tankevækkende – og du går derfra med et smil på læben og noget at tænke over.
Praktisk:

Pris: Fra 299 kr.
Varighed: Ca. 2 timer

Foto: Pressefoto Original Talks

Julemarked hos GLASVÆRK
2025-11-11 08:00 - 17:00 | GLASVÆRK, Ndr. Strandvej 107, Risskov, 8240, Denmark
GLASVÆRK i Risskov åbner igen dørene til årets julemarked, hvor du kan mærke julen helt ind i sjælen.
I den smukke villa på Ndr. Strandvej 107 venter to hyggelige dage fyldt med inspiration, duft af brændte mandler og masser af juleglæde. Her kan du gå på opdagelse blandt pynt og kunsthåndværk i glas, papir, ler og naturens egne materialer. Du finder også smukke kranse, fine broderier og masser af idéer til årets gaver eller noget særligt til dig selv.
Stemningen er personlig og varm, og der er altid tid til en lille snak over bordene.

Praktisk:

Dato: 15. og 16. november
Tid: Kl. 11.00 – 16.00
Transport: Bus 17 og 12 kører lige til døren
Betaling: Kontant eller MobilePay

Foto: GLASVÆRK

Løve's bog- og vincafe - Oplæsning og samtale med Theis Ørntoft
2025-11-11 19:00 - 21:00 | Løves bog- og vincafé, Nørregade 32, Aarhus C, 8000, Denmark
Glæd dig til en aften i litteraturens tegn, når forfatter og digter Theis Ørntoft gæster Løves bog- og vincafé til oplæsning og samtale med Stefan Kjerkegaard.
Ørntoft debuterede i 2009 med den stilsikre digtsamling Yeahsuiten. Siden fulgte Digte 2014 og den roste roman Solar fra 2018, hvor klimakrise, afmagt og menneskets afstand til naturen og hinanden står som centrale temaer. I Jordisk (2023) folder han sig ud i en mere klassisk prosaform, mens den nyeste udgivelse Habitat (2025) trækker tråde til hans eget liv.
Det bliver en aften med både litterær tyngde og nærvær og du skal bare møde op og lytte med.

Praktisk:

Pris: Gratis
Varighed: Ca. 1,5 time
